SAFE er en internett­sikkerhets­pakke som du kan installere på data­maskin, smart­telefon eller nett­brett. Den kommer med en rekke funksjoner og jobber stille i bak­grunnen uten å redusere hastigheten på enheten. Virusbeskyttelse beskytter enheten mot programmer som kan stjele person­opplysninger, skade enheten eller bruke enheten til ulovlige formål. Som standard håndterer Virus­beskyttelse alle skadelige filer så snart de blir funnet, slik at de ikke kan gjøre skade. Program­varen skanner automatisk lokale hard­disker, eventuelle uttakbare medier (som flyttbare stasjoner eller DVD-er) og innhold du laster ned. Nettleserbeskyttelse hjelper deg å surfe trygt på internett ved å oppgi sikkerhets­vurderinger for nett­steder i nett­leseren og blokkere tilgang til nett­steder som er vurdert som skadelige. Nettbankbeskyttelse tilfører et ekstra sikkerhets­lag for å hindre angripere i å gripe inn i konfidensuelle trans­aksjoner, og beskytter deg mot skadelig aktivitet når du bruker nett­banken eller foretar trans­aksjoner på nettet. SAFE har også en Foreldre­kontroll-funksjon som du kan bruke til å kontrollere når og hvor lenge barn kan bruke enheten. På smart­telefoner og nett­brett kan du bruke Foreldre­kontroll-funksjonen til å blokkere nett­steder som inne­holder upassende innhold. Du kan også bruke Program­kontroll til å beskytte barn mot nye programmer til du har godkjent dem.